Na zasjedanju Doma naroda Parlamenta FBiH poslanici sva tri naroda(Bošnjaka, Srba, Hrvata i iz reda ostalih) 17+17+17+7=58, od kojih je bilo prisutno 54 poslanika, odlučivalo se između ostalog i o 3/tri Braniteljska zakona a na kojoj sjednici su bili prisutni predstavnici koordinacije udruga proisteklih iz Domovinskog rata, potpisnici Rezolucije 2/dva (ispred HVO-a) i 2/dva predstavnika prosvjednika ispred Vlade FBiH (Armija BiH), koji su svi voljom većine poslanika usvojeni i to:

1.Prijedlog Zakona o izmjenama i dopunama Zakona o povoljnijem umirovljenju pripadnika oružanih snaga FBiH, skraćeni postupak,

2.Prijedlog Zakona o izmjenama i dopunama Zakona o pravima Branitelja i članova njihovih obitelji, skraćeni postupak,

3.Prijedlog Zakona o izmjeni zakona o dobitnicima ratnih priznanja i odlikovanja i članova njihovih obitelji, skraćeni postupak,

U drugom predloženom i usvojenom Zakonu o pravima Branitelja delegat Doma naroda iz reda ostalih Aner Žuljević (SDP) je predložio amandman kojim je tražio uvrštavanje instituta Braniteljskog dodatka u taj prijedlog Zakona, ali mu amandman nije usvojen jer su poslanici iz reda hrvatskog naroda bili suzdržani, dok su poslanici iz reda druga dva naroda i iz reda ostalih bili podijeljeni, uz dosta suzdržanih poslanika.

Predsjednik Odbora za Branitelje ispred poslanika Hrvatskog naroda u Domu naroda Ivo Tadić je predstavnicima koordinacije udruga proisteklih iz Domovinskog rata, Vladi Marušiću i Dragi Grbavcu na sastanku prije sjednice rekao kako klub poslanika hrvatskog naroda u Domu naroda ne može prihvatiti amandman Anera Žuljevića jer oni smatraju kako se institut Braniteljskog dodatka kao kompleksnog i sadržajnog pitanja treba uvrstiti u Zakon o razvojačenim Braniteljima koji je u parlamentarnoj proceduri i gdje će klub poslanika hrvatskog naroda donijeti i predložiti zaključak o Braniteljskom dodatku i dati ga na usvajanje na toj sjednici.

Nakon usvajanja sva 3/tri predložena Zakona o braniteljskim pravima Ivo Tadić je predložio navedeni zaključak koji također nije usvojen premda su svi poslanici hrvatskog naroda bili za taj zaključak dok su svi poslanici Bošnjačkog naroda ispred SDA bili suzdržani, a poslanici SBB-a, SDP-a i DF-a su bili za taj zaključak, dok su poslanici ispred srpskog naroda bili podijeljeni, a neki poslanici ispred njihovog kluba nisu bili na glasovanju o tom zaključku kao još neki iz drugih naroda, dok je ispred reda ostalih poslanica Segmendina Srna (SDP) bila suzdržana.

Na kraju elektroničkog glasovanja predstavnik kluba poslanika hrvatskog naroda nije bio zadovoljan rezultatom glasovanja za taj zaključak pa je zatražio pojedinačno glasovanje gdje je nakon pribrojanih glasova bilo 27 poslanika a trebalo ih je biti 28 tako da taj zaključak poslanika hrvatskog naroda nije prošao.

Nakon završetka te sjednice koordinacija udruga proisteklih iz Domovinskog rata, potpisnici Rezolucije Branitelja su od predstavnika Doma naroda zatražili pismeni izvještaj o glasovanju svih poslanika Doma naroda i za amandman Anera Žuljevića i za zaključak kluba poslanika hrvatskog naroda gdje nam je djelomično udovoljeno tako da smo dobili dio pismenog izvještaja o tim glasovanjima koji ovim putem dijelimo s Braniteljima bez ikakvih prava po osnovu sudjelovanja u Domovinskom ratu i zainteresiranom javnošću kako bi i ona znala pravu istinu tko je za Branitelje i usvajanje braniteljskog dodatka a tko nije.

Poštovani Branitelji!

Na zasjedanju Doma naroda od 21.09.2017 godine bili su i Vaši predstavnici koji su uživo svojim očima vidjeli kako je tko glasovao u Domu naroda kada je na redu bio Braniteljski dodatak koji vas najviše i zanima. Kako je tko glasovao kada je poslanica Doma naroda iz reda Bošnjačkog naroda (SDA) zatražila od resornog ministra Salke Bukvarevića da se Zakon o izradi jedinstvenog registra pripadnika oružanih snaga i objava korisnika prava iz oblasti Braniteljsko-invalidske zaštite sačini najkasnije za 90 dana ali je i njen amandman voljom većine poslanika tog Doma odbijen.

Vaši predstavnici su svojim očima vidjeli kako su voljom većine poslanika Doma naroda, a poglavito poslanici SDA (Muslimanskog naroda) i HDZ BiH (Hrvatskog naroda)usvojena sva 3/tri zakona dok nikakav amandman ili zaključak nije prošao premda ostaje potpuno nejasno zašto nije prošao zaključak poslanika hrvatskog naroda o Braniteljskom dodatku imajući u vidu kako SDA i HDZ BiH zajedno sa SBB-om predstavljaju većinu u oba doma Parlamenta FBiH.

Ostaje nejasno kako je moguće da prijedlog poslanice Muslimanskog naroda ispred SDA nije prošao da resorno ministarstvo sačini Zakon o jedinstvenom registru pripadnika oružanih snaga i objavi korisnika iz oblasti Braniteljsko-invalidske zaštite u roku od 90 dana.

Ostaje također nejasno kako su neki poslanici mogli napustiti zasjedanje kada se odlučivalo o Braniteljskom dodatku a radi se o nekim poslanicima iz reda srpskog naroda i iz reda drugih naroda, kao da ih Braniteljski dodatak ne zanima a njime se rješava egzistencijalno pitanje razvojačenih Branitelja u FBiH bez ikakvih prava po osnovu sudjelovanja u Domovinskom ratu, i onih prosvjednika ispred Vlade FBiH i onih koji u svojim trošnim kućicama diljem FBiH očekuju rješenje tog i još dva otvorena pitanja sadržana u Rezoluciji Branitelja, dok ovi poslanici koji napuštaju sjednicu i ne glasuju imaju po nekoliko tisuća KM mjesečno i sve beneficije ovog svijeta a nije ih sramota proći gradom jer svi negdje žive među nama, među vama, a ne žive na nekom udaljenom planetu, u nekom drugom svemiru ili galaktici?

Ostaje nejasno u kakvim su korelacijama poslanici SBB-a s poslanicima poglavito SDA a potom HDZ BiH a dio su vladajuće koalicije u FBiH, imajući u vidu kako su poslanici SBB-a za Braniteljski dodatak a poslanici SDA protiv?

Konačno ovim putem dužni smo se zahvaliti svim poslanicima iz reda sva tri naroda i iz reda ostalih koji su prepoznali institut Braniteljskog dodatka i digli svoje ruke za njega, a oni su poslanici iz reda hrvatskog naroda koji su bili za zaključak o Braniteljskom dodatku, poslanici iz reda SBB-a, SDP-a, DF-a, dok one koji su bili protiv ili bili suzdržani ostavljamo na prosudbu Vama poštovani Branitelji.

Sada vas poštovani Branitelji zanima samo jedno: Gdje ste vi sada sa svojim zahtjevima sadržanim u Rezoluciji Branitelja?

Na taj odgovor predstavnici koordinacije udruga proisteklih iz Domovinskog rata ispred komponente HVO-a vam daju slijedeći odgovor:

Odmah nakon održane sjednice Doma naroda od 21.09.2017 godine zatražili smo sastanak s najvišim predstavnicima HDZ-a BiH i taj sastanak očekujemo uskoro kako bi predstavnici HDZ-a BiH ODMAH a najkasnije do konca ove godine usuglasili svoje stavove sa SDA i SBB oko instituta Braniteljskog dodatka unutar Zakona o razvojačenim braniteljima koji se mora po hitnoj proceduri uvrstiti u parlamentarnu proceduru i usvojiti najkasnije do završetka ove kalendarske godine a u kojoj parlamentarnoj i svakoj drugoj raspravi moraju sudjelovati i predstavnici koordinacije udruga proisteklih iz Domovinskog rata, potpisnici Rezolucije Branitelja.

Isto tako od HDZ-a BiH će biti zatraženo hitno uvrštavanje u parlamentarnu proceduru i izrada Zakona o jedinstvenom registru Branitelja i objavi korisnika prava iz oblasti Braniteljsko-invalidske zaštite, uz obvezatno odvajanje borbenog od neborbenog sektora i njegovo usvajanje sve najkasnije do završetka ove kalendarske godine uz obvezatno sudjelovanje u parlamentarnoj i svakoj drugoj raspravi predstavnika koordinacije udruga proisteklih iz Domovinskog rata, potpisnici rezolucije Branitelja.

Od HDZ-a BiH će biti zatraženo i hitno uvrštavanje u parlamentarnu proceduru i usvajanje Zakona o udrugama od posebnog društvenog značaja do kraja ove kalendarske godine, uz učestvovanje u parlamentarnim i svim drugim raspravama predstavnika koordinacije udruga proisteklih iz Domovinskog rata, potpisnici rezolucije Branitelja.

Predstavnici koordinacije udruga potpisnica Rezolucije su zatražili od predstavnika Armije BiH potpisnici Rezolucije Branitelja da isto obavljaju intenzivne razgovore i dogovore s SDA i SBB i u svezi rješavanja istih pitanja koje će od HDZ BiH tražiti predstavnici HVO-a ispred Rezolucije Branitelja.

Imajući u vidu kako su predstavnici koordinacije udruga iz obje vojne komponente imali plodonosne sastanke s predstavnicima DF, Stranke za BiH (Sefer Halilović), dok je sa SDP-om praktično dogovorena suradnja u svezi svih pitanja sadržanim u rezoluciji Branitelja, kao i suradnja s HDZ-om 1990, ostaje još samo završni čin u svezi usvajanja kroz sustav nekoliko zakona o pravima Branitelja svih točaka Rezolucije Branitelja, tako da oni „klimoglavci“ iz reda sva tri naroda u oba Doma parlamenta FBiH više neće moći ignorirati najčasnije sinove države BiH, kada prolaze pokraj njih kao da ne postoje jer će u protivnom ti „klimoglavci“ koji nemaju svoje ja niti su ga ikada imali imati grdnih problema ponajprije sa samim sobom a potom sa cjelokupnom javnošću u FBiH.

A sada na kraju dužni smo napomenuti citirajući određenog komentatora s portala Ljubuški.info koji se potpisuje kao „izbjeglica“ slijedeće: “Tika-taka, tika-taka“…. vrijeme Vam curi “Klimoglavci“ kao pijesak iz pješčanog sata jer dolazi spasonosna 2018 za Branitelje. Dan dolazi za heroje i sirotinju………

Autor: Vlado Marušić